Edward McKeever

Edward Clark Timothy McKeever  (født 25. august 1910 i San Antonio i Texas, død 13. september 1974 i Baton Rouge i Louisiana) var en amerikansk fotballspiller og trener. Han var hovedtrener for University of Notre Dame (1944), Cornell University (1945–1946) og University of San Francisco (1947) med et sammenlagtresultat på 25–12–1 innen college football. Fra 1960 til 1961 var McKeever general manager for American Football Leagues Boston Patriots.

McKeever var født og oppvokst i Texas og gikk på Notre Dame i 1930 og 1931 før han gikk over til Texas Tech University, hvor han spilte amerikansk fotball fra 1932 til 1934. Han startet sin trenerkarriere i 1935 som backfields coach for Texas Tech, hvor han forble ut 1938. I 1939 og 1940 var han en del av Frank Leahys stab på Boston College. Sammen med Leahy gikk han til Notre Dame i 1941 og var assistenttrener der ut 1943, og ble utnevnt til midlertidig hovedtrener i 1944 da Leahy gikk inn i marinen. McKeever sikret en plass i universitets historiebøker som hovedtrener i det største nederlaget i skolens historie, da de tapte 59–0 mot Army Cadets. I 1945 tok McKeever en stilling som hovedtrener for Cornell, hvor han forble i to sesonger. I 1947 ble han hovedtrener for University of San Francisco, og året etter var han hovedtrener for Chicago Rockets i All-America Football Conference. I 1949 tok han en jobb med Louisiana State University, før han i 1960 ble general manager for Boston Patriots.

McKeever døde 13. september 1947.

Resultater som hovedtrener

College

Referanser

Eksterne lenker
 Edward McKeever på Pro-Football-Reference.com
 

General managers i National Football League
Personer fra San Antonio
Utøvere av amerikansk fotball fra USA